CELEX: C2006/060/82
Language: fi
Date: 2006-03-11 00:00:00
Title: Asia T-449/05: Kanne  22.12.2005  — Dikigorikos Sullogos Ioanninon v. Euroopan parlamentti ja Euroopan unionin neuvosto

11.3.2006   
            
            
               FI
            
            
               Euroopan unionin virallinen lehti
            
            
               C 60/42
            
         Kanne 22.12.2005 — Dikigorikos Sullogos Ioanninon v. Euroopan parlamentti ja Euroopan unionin neuvosto
   (Asia T-449/05)
   (2006/C 60/82)
   Oikeudenkäyntikieli: kreikka
   Asianosaiset
   
      Kantaja: Dikigorikos Sullogos Ioanninon (Ioannina, Kreikka) (edustaja: asianajaja Sotirios Athanasiou)
   
      Vastaajat: Euroopan parlamentti ja Euroopan unionin neuvosto
   Vaatimukset
   
               —
            
            
               ammattipätevyyden tunnustamisesta 7 päivänä syyskuuta 2005 annettu Euroopan parlamentin ja neuvoston direktiivi 2005/36/EY (1) on kumottava siltä osin kuin kyse on sen 11 artiklan c kohdan i ja ii alakohdassa ja d kohdassa, 12 ja 13 artiklassa sekä 50 artiklan 3 kohdassa säädetystä
            
         
               —
            
            
               Euroopan parlamentti ja neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajana oleva Dikogorikos Sullogos (asianajajayhdistys), joka katsoo, että riidanalainen direktiivi koskee sitä suoraan ja erikseen sellaisen toimivaltaisen kansallisen elimen ominaisuudessa, jonka tehtävänä on arvioida niiden ammattipätevyyttä, jotka haluavat kirjoittautua sen jäseniksi, vaatii kanteellaan edellä mainitun direktiivin tiettyjen sellaisten säännösten kumoamista, joissa sen mukaan rinnastetaan ylemmänasteinen ammattipätevyys välittömästi alemmanasteiseen ammattipätevyyteen ja jossa annetaan jäsenvaltiolle mahdollisuus säätää kansallisessa lainsäädännössään yliopistotason oikeustieteellisistä opinnoista annetun muodollista pätevyyttä osoittavan asiakirjan rinnastamisesta alemmanasteisesta opinnoista saatuihin muodollista pätevyyttä osoittaviin asiakirjoihin ja antaa samanlaiset ammatilliset oikeudet niille, joilla on muodollista pätevyyttä osoittava asiakirja keskiasteen opintojen jälkeisten opintojen suorittamisesta, kuin niille, joilla on muodollista pätevyyttä osoittava asiakirja yliopistotason oikeustieteellisten opintojen suorittamisesta, ilman, että nämä täyttävät niitä edellytyksiä, joita kotijäsenvaltio on asettanut.
   Kanteensa tueksi kantaja väittää, että antaessaan riidanalaisen direktiivin yhteisön toimielimet ylittivät reilusti toimivaltansa rajat ja veivät Helleenien tasavallalta perustuslain mukaisia valtuuksia, jotka koskevat ylemmänasteisen koulutuksen järjestämistä ja rakennetta. Samassa yhteydessä kantaja vetoaa myös toissijaisuusperiaatteen, suhteellisuusperiaatteen, läheisyysperiaatteen, yhtenäisyysperiaatteen, väärinkäytösten välttämistä koskevan periaatteen ja perustuslain mukaisten toimivaltuuksien ja yhteisön toimivaltuuksien keskinäistä kunnioitusta koskevan periaatteen loukkaamiseen. Lisäksi se vetoaa EY 6 artiklan rikkomiseen siltä osin kuin riidanalaisella direktiivillä loukataan sen mukaan perustavanlaatuisia oikeuksia ilmaisen koulutuksen, ammatin vapaan valinnan ja harjoittamisen sekä opinnoista annetun, vastaavaksi tunnustetun todistuksen tosiasiallisen käytön alalla.
   Kantaja vetoaa vielä acquis communautairen loukkaamiseen ja näin ollen siihen, että riidanalainen direktiivi on ristiriidassa EY 2 ja 3 artiklan kanssa. Lopuksi kantaja vetoaa riidanalaisen toimen perustelujen puutteellisuuteen ja ristiriitaisuuteen.
   
      (1)  EUVL L 255, 30.9.2005, s. 22.